open-index/open-wikipedia-markdown huggingface dataset:
Ketjureaktio

**Ketjureaktio** tarkoittaa seuraavia asioita:

* ketjureaktio eli dominoefekti, tapahtumien sarja, jossa kaikki paitsi ensimmäinen tapahtuma ovat seurausta yhdestä tai useammasta muusta sarjan tapahtumasta
* ketjureaktio, fissioiden ilmeneminen toisiaan aiheuttavana sarjana, fysiikan käsite
* *[[Ketjureaktio (vuoden 1980 elokuva)|Ketjureaktio]]* (*The Chain Reaction*), australialainen elokuva vuodelta 1980
* *[[Ketjureaktio (vuoden 1986 elokuva)|Ketjureaktio]]* (*A State of Emergency*), yhdysvaltalainen elokuva vuodelta 1986
* *[[Ketjureaktio (vuoden 1996 elokuva)|Ketjureaktio]]* (*Chain Reaction*), yhdysvaltalainen elokuva vuodelta 1996
* *[[Ketjureaktio (visailuohjelma)|Ketjureaktio]]*, MTV3:n esittämä visailuohjelma.
Technotronic

**Technotronic** oli belgialainen elektronista musiikkia tekevä yhtye. Yhtyeen suurin suosio ajottui 1980-luvun loppuun ja 1990-luvun alkuun.

Yhtyeen keulahahmo oli Jo Bogaert, oikealta nimeltään Thomas De Quincey. Muita yhtyeen jäseniä sen elinkaaren aikana olivat MC Eric eli Eric Martin (s. 1970, Wales), Ya Kid K eli Manuela Kamosi (s. 1973 Zaire), Réjane ”Reggie” Magloire, Melissa Beckford ja Daisy Dee Rollocks.

Yhtyeen läpimurtohitti oli vuonna 1988 julkaistu ”Pump Up the Jam”, joka nousi monissa maissa listaykköseksi. Technotronic levytti kappaleen uudelleen vuonna 1998 *D.O.N.S*-yhtyeen kanssa.

Muita tunnettuja kappaleita yhtyeeltä ovat muun muassa; ”Get Up!”, ”Move That Body” ja ”Hey Yoh, Here We Go”.

## Diskografia
### Albumit
* 1989 *[[Pump Up the Jam: The Album]]*
* 1990 *Trip On This - the Remixes*
* 1991 *Body to Body*
* 1993 *Greatest Hits*
* 1995 *Recall*

### Singlet
* 1989 ”Pump Up the Jam”
* 1990 ”Get Up! (Before the Night Is Over)”
* 1990 ”This Beat Is Technotronic”
* 1990 ”Spin That Wheel”
* 1990 ”Rockin’ Over the Beat”
* 1990 ”Megamix”
* 1990 ”Turn It Up”
* 1991 ”Move That Body”
* 1991 ”Work”
* 1991 ”Money Makes the World Go Round”
* 1991 ”Voices”
* 1992 ”Move This”
* 1993 ”Hey Yoh, Here We Go”
* 1994 ”One + One”
* 1994 ”Move It (to the Rhythm)”
* 1995 ”Recall”
* 1995 ”I Want You By My Side”
* 1996 ”Pump Up the Jam – the Sequel”
* 1996 ”Crazy”
* 1998 ”Get Up – the ’98 Sequel”
* 1998 ”Pump Up the Jam” (D.O.N.S-yhtyeen kanssa)
* 1999 ”Like This”
* 2000 ”The G. Train”
* 2000 ”The Mariachi”
* 2001 ”Runaway Blues”
* 2002 ”The Circle Unbroken”
* 2005 ”Pump Up the Jam 2005”

## Lähteet
Deutsche Reichsbahn

**Deutsche Reichsbahn**, lyh. **DR** oli vuonna 1924 perustettu tasavaltaisen Saksan ja kansallissosialistisen Saksan valtiollinen rautatieyhtiö, josta tuli Saksan demokraattisen tasavallan rautatiet Itä-Saksaa perustettaessa 1949.

DR oli Itä-Saksan suurin työnantaja ja sen omisti liikenneministeriö ja liikenneministeri oli yhtiön johtajana 1954-1989. Sen pääkonttori sijaitsi lähellä Berliinin muuria osoitteessa Voßstraße 33. DR oli jaettu direktoraatteihin *(Reichsbahndirektionen)* joita oli Berliinissä, Cottbusissa, Dresdenissä, Erfurtissa, Greifswaldissa, Hallessa, Magdeburgissa sekä Schwerinissä. Mitropa tuotti yhtiölle ravintolapalvelut asemilla sekä ravintolavaunuissa.

DR:n kalusto oli vanhentunutta ja höyryveturit otettiin pois käytöstä vasta vuonna 1988. Junat olivat usein täysiä ja lippujen hinnat olivat alhaalla. 70-luvun alkupuolella vain pieni osa maan rautateistä oli sähköistetty, mutta 80-luvulla tapahtunut energian hinnannousu nopeutti rautateiden sähköistämistä. 

DR yhdistyi Saksan jälleenyhdistymisen jälkeen Deutsche Bundesbahniin ja syntyi Deutsche Bahn 1994.

## Katso myös

*Deutsche Bahn
*Interflug
Jelena Nikolajeva

**Jelena Nikolajevna Nikolajeva** (, s. 1. helmikuuta 1966 Tšuvassia, Neuvostoliitto) on venäläinen kävelijä, joka voitti olympiakultaa ja maailmanmestaruuden.

Neuvostoliittoa edustanut Nikolajeva sijoittui Rooman MM-kisoissa 1987 10 kilometrin kävelyssä viidenneksi ajalla 44.54. Neljä vuotta myöhemmin Sevillan sisäratojen MM-kisoissa hän oli viides 3&nbsp;000 metrin ratakävelyssä ajalla 12.09,40. Hän voitti olympiahopeaa Barcelonan olympialaisissa 1992 10 kilometrillä ajalla 44.33. Vuonna 1993 hän voitti kultaa Toronton sisäratojen MM-kisoissa 3&nbsp;000 metrillä ajalla 11.49,73 ja käveli Stuttgartin ulkoratojen MM-kisoissa 10 kilometrillä seitsemänneksi ajalla 43.47 ja kävelyn maailmancupissa kolmanneksi samalla matkalla. 1994 hän voitti EM-pronssia Helsingin EM-kisoissa ja 1995 käveli toiseksi kävelyn maailmancupissa ja kolmanneksi Göteborgin MM-kisoissa ajalla 42.20.

Nikolajeva voitti olympiakultaa Atlantan olympialaisissa 1996 10 kilometrillä ajalla 41.49. Seuraavana vuonna hän sijoittui Ateenan MM-kisoissa 10&nbsp;000 metrin ratakävelyssä yhdeksänneksi ajalla 45.01,90. Hän voitti 1998 Hyvän tahdon kisoissa kultaa 10 kilometrin kävelyssä. Vuonna 1999 hän käveli kävelyn maailmancupissa 20 kilometrin kävelyssä neljänneksi ajalla 1.28.23 ja Sevillan MM-kisoissa samalla matkalla kahdenneksitoista. Kaksi vuotta myöhemmin hän oli viides kävelyn Euroopan cupissa ajalla 1.28.20 ja Münchenin EM-kisoissa 2002 toinen samalla ajalla. Myöhemmin samana vuonna hän sijoittui kävelyn maailmancupissa neljänneksi.

Nikolajeva voitti vuonna 2003 kävelyn Euroopan cupin 20 kilometrillä ajalla 1.26.22. Myöhemmin samana vuonna hän voitti MM-kultaa Pariisin MM-kisoissa. Seuraavana vuonna hän voitti kävelyn maailmancupin, mutta sijoittui Ateenan olympialaisissa seitsemänneksitoista.

## Ennätykset
* 3&nbsp;000 metrin ratakävely: 12.01,53 (1998)
* 5&nbsp;000 metrin ratakävely: 20.54,65 (2002)
* 10&nbsp;000 metrin ratakävely: 43.36,41 (1988)
* 10 kilometrin kävely: 41.04 (1996)
* 20&nbsp;000 metrin ratakävely: 1.27.49,3 (2001)
* 20 kilometrin kävely: 1.26.22 (2003)

## Lähteet
Fiona May

**Fiona May** (s. 12. joulukuuta 1969, Slough, Englanti) on Isoa-Britanniaa ja Italiaa edustanut pituushypyn olympiamitalisti ja maailmanmestari.

Fiona May voitti synnyinmaataan Isoa-Britanniaa edustaen juniorien sarjassa pituushypyn Euroopan mestaruuden 1987 ja maailmanmestaruuden 1988. Ensiesiintyminen aikuisten arvokisoissa Soulin 1988 olympialaisissa toi tulokseksi kuudennen sijan.

May avioitui seiväshyppääjä Gianni Iapichinon kanssa ja edusti Italiaa vuodesta 1994. Ensimmäisen aikuisten arvokisamitalinsa – pronssia – May saavutti Helsingin EM-kisoissa 1994. Tuon kisan viisi parasta hyppääjää olivat vaihtaneet jossain vaiheessa kansalaisuuttaan – yksi Saksan jälleenyhdistymisen ja yksi Neuvostoliiton hajoamisen seurauksena sekä kolme muutettuaan toiseen maahan. Göteborgin MM-kisoissa 1995 May hyppäsi finaalin ensimmäisellä kierroksella tuloksen 693, jota kukaan muu kilpailija ei pystynyt ylittämään. Voittotuloksen 698 May hyppäsi viimeisellä kierroksella 4,3 m/s:n myötätuulessa.

Atlantan 1996 olympialaisissa May sai hopeaa hypättyään 702 ja hävittyään Nigerian Chioma Ajunwalle 10 cm. Kaksissa seuraavissa MM-kisoissa May sai pronssia ja hopeaa ja Budapestin EM-kisoissa 1998 hopeaa. Sydneyssä 2000 hän sai jälleen olympiahopeaa 7 cm Saksan Heike Drechslerille hävinneenä.

Toisen ulkoratojen maailmanmestaruutensa May sai Edmontonissa 2001. Hänen kauden paras tuloksensa ennen kisoja oli vain 679, mutta karsinnassa hän hyppäsi 680 ja finaalin kolmella ensimmäisellä kierroksella 686 myötätuulessa, 697 tilastokelpoisessa tuulessa ja 702 2,6 m/s:n myötätuulessa. Viimeksi mainittu säilyi voittotuloksena, kun Venäjän Tatjana Kotova hyppäsi parhaallaan 701.

Vuonna 2002 May vietti äitiyslomaa. Hän palasi vuosiksi 2003–2005 vielä kilpakentille, mutta paras saavutus oli yhdeksäs sija Pariisin MM-kisoissa 2003.

Sisäratojen maailmanmestaruuden May voitti Pariisissa 1997.

Kolmiloikassa May kilpaili ensimmäisen kerran 1998 ja hyppäsi heti Italian halliennätyksen 14,56. Ulkoradoilla hän hyppäsi ennätyksekseen 14,65, joka silloin oli Italian ennätys.

## Saavutukset

* Olympiakisoissa
** Kuudes Soulissa 1988
** Karsiutui Barcelonassa 1992
** Hopeaa Atlantassa 1996
** Hopeaa Sydneyssä 2000
** Karsiutui Ateenassa 2004
* MM-kisoissa
** Karsiutui Tokiossa 1991
** Karsiutui Stuttgartissa 1993
** Kultaa Göteborgissa 1995
** Pronssia Ateenassa 1997
** Hopeaa Sevillassa 1999
** Kultaa Edmontonissa 2001
** Yhdeksäs Pariisissa 2003
** Karsiutui Helsingissä 2005
* EM-kisoissa
** Seitsemäs Splitissä 1990
** Pronssia Helsingissä 1994
** Hopeaa Budapestissa 1998
* MM-hallikisoissa
** Kultaa Pariisissa 1997
** Neljäs Lissabonissa 2001
** Kuudes Budapestissa 2004
* EM-hallikisoissa
** Kultaa Valenciassa 1998

## Henkilökohtaiset ennätykset

* Pituushyppy 711 (1998)
* Kolmiloikka 14,65 (1998)
* Korkeushyppy 172 (1983)
* 100 metrin juoksu 11,94 (1997)
* 200 metrin juoksu 25,4 (1989)

## Lähteet
* 

## Aiheesta muualla
*
Lamma

**Lamma** (), tunnetaan myös nimellä **Pok Liu Chau** () tai yksinkertaisesti **Pok Liu**, on Hongkongin kolmanneksi suurin saari ja osa Islandsin piiriä.

Lammalla on noin 6&nbsp;500 asukasta. Se on ollut alun perin kalastajayhteisö, mutta siitä on sittemmin tullut suosittu turistikohde, joka tunnetaan rannoistaan, mereneläviä tarjoilevista ravintoloistaan ja patikointimahdollisuuksistaan.

## Maantiede ja luonto

Lamma on Hongkongin kolmanneksi suurin saari Lantaun ja Hongkongin saaren jälkeen. Sen pinta-ala on 13,85 neliökilometriä. Lammalla ja läheisillä Po Toi -saarilla oli yhteensä 6&nbsp;724 asukasta vuonna 2021. Heistä lähes kaikki asuivat Lammalla, sillä Po Toin asukasluku on noin sata. Saarella on kaikkiaan 19 kylää, mutta näistä huomattavia ovat vain saaren pohjoisosassa oleva suurin kylä Yung Shue Wan ja saaren itäpuolella oleva pienempi Sok Kwu Wan. Näiden välillä kulkee seitsemän kilometrin mittainen kävelyreitti.

Saaren asutus on keskittynyt sen pohjoisosaan, eteläosa puolestaan on vuoristoisempi. Lamman korkein kohta on 353 metrin korkuinen Mount Stenhouse.

Lamman saarella Sham Wanissa sijaitsee Hongkongin ainoa tunnettu uhanalaisen liemikilpikonnan pesimäpaikka.

## Historia

Lamma on Hongkongissa merkittävä arkeologinen kohde. Löydösten perusteella siellä on ollut ihmisasutusta jo 5&nbsp;000 vuotta sitten neoliittisella kaudella, varhaisemmin kuin muualla Hongkongin alueella. Erityisesti pronssikautista esineistöä on löytynyt saarelta runsaasti. Se liitettiin Brittiläiseen Hongkongiin vuonna 1898. Toisen maailmansodan aikaan japanilaiset käyttivät Lo So Shingin kylää laivastotukikohtana ja suunnittelivat säilyttävänsä saarella olevissa luolissa pikaveneitä itsemurhahyökkäyksiin, joskaan nämä suunnitelmat eivät toteutuneet.

Saaren perinteinen elinkeino on ollut kalastus. Sen asukkaista suuri osa on viiden alun perin Guangdongista lähtöisin olevan suvun jälkeläisiä. Lauttaliikenteelle soveltuvien laiturien rakentaminen Yung Shue Waniin ja Sok Kwu Waniin 1960-luvulla avasi saaren ulkopuolisille vierailijoille. Sen jälkeen saarelle on asettunut asumaan myös ulkomaalaisia. Noin kolmannes saaren asukkaista on syntynyt ulkomailla, ja etenkin Yung Shue Wanissa on huomattava ulkomaalaislähtöisten yhteisö. Teollisuutta saarella edustaa vuonna 1978 rakennettu voimalaitos, jonka lisäksi siellä sijaitsee Hongkongin ensimmäinen tuulivoimala.

Saaren pohjoispuolella tapahtui vuonna 2012 laivaonnettomuus, jossa kaksi lauttaa törmäsi toisiinsa. Toinen lautoista upposi, ja 39 ihmistä kuoli.

## Lähteet

 

## Aiheesta muualla

*
Aladár Valmari

**Aladár Valmari** (13. tammikuuta 1922 Porvoo – 4. kesäkuuta 1993 Tampere) oli suomalainen Tampereella asunut kirjailija ja taidearvostelija. Kartanpiirtäjänä työskennellyt Valmari kuului jäsenenä 1950-luvun alussa Tampereen kaupunginkirjaston johtajan Mikko Mäkelän johdolla kokoontuneeseen Mäkelän piiriin.

Valmarin muistiinpanoista koostuneet kalenterit olivat tärkeä lähde Yrjö Varpion Väinö Linna -elämäkertateokselle *Väinö Linnan elämä* (2006). Näissä kalentereissa Valmari kuvasi usean vuoden ajalta kokemuksiaan Väinö Linnasta ja kertoi muun muassa heidän yhteisistä käynneistään taidenäyttelyissä ja elokuvissa.

## Teokset
* *Hiljainen mies*, romaani.  WSOY 1957
* *Aleksi*, romaani.  WSOY 1977

## Lähteet
* Suomen kirjailijat-tietokanta 
* Teosluettelo
* Valmari ja Väinö Linna

### Viitteet

## Aiheesta muualla
* Aladar Valmari : Majava. Eräs merkillisimpiä eläimiä maassamme, Helsingin Sanomat, 25.09.1938, nro 258, s. 37, Kansalliskirjaston digitaaliset aineistot
Horacio Elizondo

**Horacio Marcelo Elizondo** (s. 4. marraskuuta 1963, Quilmes, Buenos Aires, Argentiina) on argentiinalainen entinen jalkapallotuomari. Hänet muistetaan parhaiten siitä, että hän tuomitsi jalkapallon MM-kisojen 2006 loppuottelun. Samoissa kisoissa hän tuomitsi myös avausottelun, ja näin hänestä tuli ensimmäinen päätuomari joka on samassa jalkapallon miesten MM-lopputurnauksessa tuominnut sekä avausottelun että finaalin.
Riemann

**Riemann** on saksalainen sukunimi muun muassa seuraavilla henkilöillä:

* Bernhard Riemann (1826–1866), matemaatikko
* Erika Riemann (s. 1930), kirjailija
* Hugo Riemann  (1849–1919), musiikkitieteilijä
* Katja Riemann (s. 1963), näyttelijä
* Paula Riemann (s. 1993), näyttelijä
Lauttasaarensalmi

**Lauttasaarensalmi** () on Suomenlahdessa sijaitseva salmi, joka yhdistää Seurasaarenselän Lauttasaarenselkään Helsingissä. Noin kahden kilometrin pituinen pohjois–eteläsuuntainen salmi erottaa Lauttasaaren manner-Helsingistä. Lauttasaaren itäosaan 2000-vuosikymmenellä valmistunut asuinalue sijaitsee osittain salmen tulvinnalle alttiilla alueella. Alueelle on viime aikoina rakennettu myös muun muassa yksi saaren neljästä venesatamasta. Kantakaupungin puoleisella salmen rannalla sijaitsee Länsisatama. Kapeimmillaan salmi on Salmi­­saaren  kohdalla, vain noin 320 metriä. 

Salmen yli johtaa kaksi siltaa, sen kapeimmalla kohdalla oleva Lauttasaaren silta sekä salmen pohjois­pään ylittävä Länsiväylään kuuluva Lapinlahden silta. Lautta­saaren silta rakennettiin alun perin vuonna 1935. Se teki tarpeettomaksi Lauttasaaren ja manner-Helsingin välisen lauttaliikenteen, jonka mukaan saari oli saanut nimensä. Alku­peräinen silta korvattiin nykyisellä vuonna 1969, neljä vuotta sen jälkeen kun sen pohjois­puolelle oli valmistunut Lapin­lahden silta. Salmen alittava monikäyttötunneli valmistui vuonna 2000. 1&nbsp;200 metrin pituinen tunneli sijaitsee 75 metriä merenpinnan alapuolella. Salmen alitse kulkee myös Helsingin metron tunneli Lauttasaaren metroaseman ja  Ruoholahden metroaseman välillä.
 
## Aiheesta muualla
Aimo Hautamäki

**Aimo Hautamäki** (s. 1947) on suomalainen rovasti, joka toimi Suomen Rauhanyhdistysten Keskusyhdistyksen (SRK) pääsihteerinä vuosina 2000–2011. Hän on toiminut pitkään puhujana ja  muun muassa Siionin Lähetyslehden päätoimittajana. Hän on asunut Revonlahdella. Ennen valitsemistaan Suomen Rauhanyhdistysten Keskusyhdistyksen pääsihteeriksi Hautamäki työskenteli Paavolan kappalaisena ja SRK:n rippikoulusihteerinä yhdeksän vuotta.

## Lähteet
Taitoluistelu talviolympialaisissa 1976

**[[Talviolympialaiset 1976|XII talviolympialaisissa]]** Innsbruckissa vuonna 1976 järjestettiin **[[taitoluistelu]]ssa** neljä kilpailua. Jäätanssi oli ensimmäistä kertaa mukana olympiaohjelmassa.

## Mitalistit
### Miesten yksinluistelu






### Naisten yksinluistelu







### Pariluistelu






### Jäätanssi






## Lähteet
* 

### Viitteet
Satam al-Suqami

**Satam al-Suqami** (;  28. kesäkuuta 1976 Riad, Saudi-Arabia – 11. syyskuuta 2001 New York, Yhdysvallat) oli saudiarabialainen terroristi ja yksi viidestä miehestä, jotka FBI nimesi American Airlinesin lennon 11 kaappaajiksi Syyskuun 11. päivän iskujen yhteydessä New Yorkissa.

Al-Suqami opiskeli lakia Kuningas Saudin yliopistossa. FBI:n tietojen mukaan hän saapui Yhdysvaltoihin ensimmäistä kertaa 23. huhtikuuta 2001.

## Lähteet
K-278 Komsomolets

**K-278 Komsomolets** oli Neuvostoliiton laivaston projektin 685 Plavnik () ydinsukellusvene. Alus upposi tulipalon jälkeen 7. huhtikuuta 1989 Norjanmerellä, noin 180 kilometriä kaakkoon Karhusaaresta, jolloin 42 merimiestä sai surmansa. Veneessä oli mukana myös kaksi ydinkärjillä varustettua torpedoa. Meren syvyys paikalla on 1&nbsp;500–1&nbsp;700 metriä.

## Suunnittelu
SKB-18 Rubin aloitti 1966 kokeellisen aluksen suunnittelun. Sisempi runko oli titaania kuten Projekti 705:ssä, mikä mahdollisti kilometrin sukellussyvyyden. Voimalähteenä oli yksi 190 megawatin OK-650B-3-painevesireaktori. Aseistuksena oli kuusi 533 millimetrin torpedoputkea, joihin oli 22 torpedoa tai sopivaa ohjusta ja miinaa. Miehistölle oli pakokapseli.

## Valmistus
Alus tilattiin Severodvinskistä, missä köli laskettiin 22. huhtikuuta 1978. Alus laskettiin vesille voitonpäivänä 9. toukokuuta 1983 ja otettiin palvelukseen 20. lokakuuta 1983. Lokakuussa 1988 alus nimettiin *Komsomoletsiksi*.

## Palvelus

Alus oli 7. huhtikuuta 1989 Norjanmerellä palaamassa partiomatkalta tukikohtaan 385 metrin syvyydessä, kun aluksella syttyi tulipalo. Vene nousi pintaan 11 minuutissa tulipalon syttymisestä. Miehistö taisteli tulipaloa vastaan tunteja, ennen kuin vene upposi. Veneen komentaja ja neljä miestä jäivät uppoavaan veneeseen, josta he pakenivat lopulta pakokapselilla. Osittain veden ja myrkkykaasujen täyttämästä kapselista vain kaksi selvisi kapselin upotessa. Sukellusveneen miehistöstä pelastui 27 henkeä.

## Lähteet
*
*
* Project 685 Plavnik. Globalsecurity.org.

### Viitteet

## Aiheesta muualla
Paula-Irmeli Halonen

**Paula-Irmeli "Pami" Halonen** (s. 22. elokuuta 1945 Varkaus) on entinen suomalainen pikaluistelija.

Halonen osallistui Innsbruckin 1976 talviolympialaisiin ja sijoittui siellä 500 metrin luistelussa kahdeksanneksi ja 1&nbsp;000 metrillä 13:nneksi. Sprinttereiden MM-kilpailuissa hän oli samana vuonna neljäs ja yleisluistelijoiden MM-kilpailuissa viides. Hän voitti Suomen mestaruuden viidesti ja luisteli 20 Suomen ennätystä. Seuratasolla hän edusti huippuvuosinaan Joensuun Katajaa.

Halonen oli myös hyvä pesäpalloilija ja pääsi neljä kertaa Itä–Länsi-otteluun. 

Hän toimi Joensuussa Rantakylän ala-asteen sekä Karsikon yläasteen tyttöjen liikunnan opettajana ja Joensuun Lyseon lukion liikunnan- ja terveystiedonopettajana ja lentopallovalmentajana. Nykyisin hän asuu Joensuussa, eläkkeellä ja toimii edelleen aktiivisesti lentopallovalmennuksessa. 

## Saavutukset

* Olympiakisoissa kahdeksas 500 metrillä ja 13:s 1&nbsp;000 metrillä Innsbruckissa 1976
* Sprinttereiden MM-kilpailuissa yhteispisteissä 16:s 1975, neljäs 1976 ja 22:s 1977
* Yleisluistelijoiden MM-kilpailuissa yhteispisteissä kuudes 1975, viides 1976 ja 12:s 1977
* MM kilpailut 1976 Gjovik, Paula Halonen 500 m, pronssia 43,69sek 
* MM kilpailut 1977 Keystone ,Paula Halonen 500 m, hopeaa 42,2 sek
* Yleisluistelijoiden SM-kultaa 1974 ja 1977
* Sprinttereiden SM-kultaa 1975, 1976 ja 1978
* Matkakohtainen SM 500 metrillä 1970
* Viisi Suomen mestaruutta. Suomen ennätyksiä kaikkiaan 20
* Pesäpallossa 4 Itä–Länsi-ottelua
* Karjalaisen kultamitaliurheilija 1976.
* Lentopalloilijana Prihoissa, PyU:ssa ja Joen Jujussa

## Henkilökohtaiset ennätykset

* 500 metriä 42,2 (1977, SE)
* 1&nbsp;000 metriä 1.27,29 (1976, SE)
* 1&nbsp;500 metriä 2.16,58 (1977, SE)
* 3&nbsp;000 metriä 5.03,8

## Viitteet

## Lähteet
*
Schönefeldin lentoaseman rautatieasema

**Schönefeldin lentoaseman rautatieasema** on rautatieliikennepaikka Schönefeldissä Brandenburgin osavaltiossa lähellä Berliiniä Schönefeldin lentoaseman vieressä. Asemalla pysähtyvät paikallisjunat ja se on S-Bahnin linjojen S45 ja S9 pääteasema. Asema avattiin 26. helmikuuta 1962 nimellä *Zentralflughafen Schönefeld*.

Matka-aika asemalta Berliinin keskustaan on noin puoli tuntia. 

Asemalla pysähtyivät ennen uuden rautatietunnelin avautumista 28. toukokuuta 2006 useimmat Dresdenin ja Leipzigin suunnan pikajunat. Tämä vapautti aseman kautta kulkevan rautatien kapasiteettia ja yhteydet keskustaan nopeutuivat ja vuoroväli tiheni.
Andy Hurley

**Andrew John "Andy" Hurley** (s. 31. toukokuuta 1980, Milwaukee, Wisconsin Yhdysvallat) on amerikkalaisen pop-punk yhtyeen Fall Out Boyn rumpali. Hän liittyi yhtyeeseen 2003.

Andyn isä kuoli, kun Andy oli viisivuotias. Andylla on useita tatuointeja, joista ensimmäisen hän otti yhdeksäntoistavuotiaana. Andy on ollut rumpalina yhtyeissä nimeltä Project Rocket ja Racetraitor. Hän opiskelee Wisconsin-Milwaukeen yliopistossa antropologiaa ja historiaa.

## Lähteet
Harriet Andersson

**Harriet Andersson** (s. 14. helmikuuta 1932 Tukholma) on ruotsalainen näyttelijä, joka on näytellyt monissa Ingmar Bergmanin elokuvista. Andersson on esittänyt usein impulsiivisia, työväenluokkaisia hahmoja.

## Ura
Andersson aloitti uransa Oscar-teatterissa ja esiintyi sitten Tukholman pienillä näyttämöillä, kunnes siirtyi Malmön kaupunginteatteriin Bergmanin ohjaukseen vuonna 1953.

Harriet Andersson voitti parhaan naisnäyttelijän palkinnon Venetsian elokuvajuhlilla vuonna 1964 roolistaan Jörn Donnerin ohjaamassa elokuvassa *[[Rakastaa]]*. Andersson ja Donner elivät siihen aikaan parisuhteessa keskenään. Muita Anderssonin voittamia palkintoja ovat esimerkiksi Bafta-palkinto elokuvasta *[[Kuin kuvastimesta]]*, Guldbagge- ja David di Donatello -palkinnot elokuvasta *[[Kuiskauksia ja huutoja]]* sekä Robert-palkinto elokuvasta *[[Himmel og helvede]]*. Ingmar Bergman on luonnehtinut Anderssonia elokuvataiteelliseksi neroksi, jollaisia tapaa vain harvoin.

## Filmografia
**[[Kesä Monikan kanssa]]* (1953)
**[[Viettelysten ilta]]* (1953)
**[[En lektion i kärlek]]* (1954)
**[[Hoppsan!]]* (1955)
**[[Kesäyön hymyilyä]]* (1955)
**[[Sista paret ut]]* (1956)
**[[Hääyö (vuoden 1959 elokuva)|Hääyö]]* (1959)
**[[Kuin kuvastimessa]]* (1961)
**[[Puhumattakaan naisista]]* (1964)
**[[Rakastaa]]* (1964)
**[[Täällä alkaa seikkailu]]* (1965)
**[[Ormen]]* (1966)
**[[Anna (vuoden 1970 elokuva)|Anna]]* (1970)
**[[Kuiskauksia ja huutoja]]* (1972)
**[[Fanny ja Alexander]]* (1982)
**[[Dogville]]* (2003)

## Lähteet

## Kirjallisuutta
* Forsman, Liselott & Hirsch, Foster: ”Työskentelen vaistojeni varassa”, Harriet Anderssonin haastattelu, *Filmihullu* 4/2012.
* Waarala, Hannu: ”Sielun ja ruumiin ikävä – Harriet Anderssonin moderni naiskuva”, *Filmihullu* 4/2012.

## Aiheesta muualla
* [Harriet Andersson Svensk Filmdatabas -tietokannassa](http://193.10.144.135/(opqwmn45ttkvtc55yazvus2v)/Person.aspx?Id=63340) 
*
Stalinets-luokka

**S-** tai **Stalinets-luokka** oli Neuvostoliiton laivaston menestyksekkäin sukellusveneluokka toisessa maailmansodassa. Vuosina 1936–1948 veneitä valmistui 51 kappaletta. Luokan nimi tarkoittaa keskiraskasta (), tosin sille yleistyi epävirallinen merkitys *Stalinets* (, 'Stalinisti'), ehkä sen edeltäjän Leninets-luokan perusteella.

## Suunnittelu
Luokka oli Neuvostoliiton ja Saksan 1930-luvun alussa harjoittaman yhteistyön tulosta. Hollantilainen peiteyhtiö Ingenieurskantoor voor Scheepsbouw kehitti samanlaista E-1-venettä Espanjan Cádizissa. Neuvostoliiton insinöörit vierailivat 1932 telakalla. Tyyppiä kehitettiin edelleen ja neuvostoliittolaiset saivat E-2:n piirustukset Saksasta vuonna 1933. Sarjan IX veneet valmistuivat Leningradissa osin saksalaisin konein. Myöhemmät veneet olivat IXbis-sarjaa, johon sovellettiin neuvostoliittolaisia osia ja valmistusmenetelmiä. Veneitä rakennettiin Leningradissa, Gorkissa ja Nikolajevissa.

Veneet olivat satulatyyppisiä ja niiden painerunko oli jaettu seitsemään osaan. Niiden suunniteltu maksimisukellussyvyys oli 79,25 metriä ja toimintasäde 9&nbsp;500 merimailia 10 solmun nopeudella pinta-ajossa sekä 135 merimailia 3 solmun nopeudella sukelluksissa.
Veneet oli varustettu kuudella 533 mm:n torpedoputkella, joista kaksi oli asennettu perään. Lisäksi veneeseen mahtui kuusi lisätorpedoa. Tornissa oli 45 mm:n puoliautomaattinen tykki ilmapuolustukseen ja 100 mm:n kansitykki.

Kolmessa ensimmäisessä veneessä oli MAN:in nelitahtinen 2&nbsp;000 hevosvoiman (@465 rpm) М6V49/48-dieselmoottori, myöhemmissä neuvostoliittolainen 1D-turbodiesel. Moottorit pyörittivät kahta potkuria.

## Sarja IX
Kolme sarjan IX alusta tilattiin toisessa viisivuotisohjelmassa.

## Sarja IXbis
Toisessa viisivuotisohjelmassa tilattiin sarjan IX lisäksi 17 kappaletta paranneltuja sarjan IXbis veneitä.

## Sarja XVI
Sarjaan kuului kymmenen venettä, joiden rungot olivat täysin hitsattuja ja materiaalina korkealaatuista terästä.

## Lähteet
*
* 
* Uboat.net: S (Stalinec) class

### Viitteet

## Aiheesta muualla

*
May Allison

**May Allison** (14. kesäkuuta 1890 – 27. maaliskuuta 1989) oli yhdysvaltalainen näyttelijä. 

Allison syntyi Rising Fawnissa, Georgiassa, ja teki Broadway-debyyttinsä vuonna 1914. Ensimmäisen elokuvaesiintymisensä hän suoritti Theda Baran tähdittämässä mykkäelokuvassa *[[A Fool There Was]]* (1915). 

Ensimmäisen maailmansodan aikana Allison esiintyi lukuisissa menestyselokuvissa Harold Lockwoodin vastanäyttelijänä. Yhteistyö kuitenkin päättyi pian, kun Lockwood sairastui espanjantautiin ja kuoli vuonna 1918, ainoastaan 31 vuoden iässä.

Allison jatkoi elokuvauraansa 1920-luvulla. Viimeiseksi elokuvaksi ennen vetäytymistä jäi *Kuka hän oli?* (*The Telephone Girl*, 1927). Näyttelijällä oli elämänsä aikana neljä avioliittoa, joista pisin kesti Carl Norton Osbornen kanssa yli 40 vuoden ajan tämän kuolemaan 4. toukokuuta 1982 saakka. 

Vanhana Allison vietti suuren osan ajastaan huvilallaan Bermudan Tucker's Townissa. Hän oli myös Clevelandin orkesterin suojelija ja kuoli 98-vuotiaana Ohion Bratenahlissa. 

## Lähteet

## Aiheesta muualla
Andy Milder

**Andy Milder** (s. 16. elokuuta 1969 Omaha, Nebraska) on yhdysvaltalainen näyttelijä.

## Elämäkerta
Milder syntyi Omahassa, Nebraskassa, mutta muutti jo nuorena Kaliforniaan, jossa hän muun muassa opiskeli yliopistossa ekonomiaa. Vasta tämän jälkeen Milder alkoi opiskella näyttelemistä San Franciscossa.

### Ura
Uransa aikana hän on tehnyt useita vierailevia rooleja sarjoissa kuten *[[Pulmuset (televisiosarja)|Pulmuset]]*, *[[Kesä 68]]*, *[[NYPD Blue]]*, *[[Star Trek: Deep Space Nine]]* ja *[[Boston Legal]]*.  Parhaiten hänet kuitenkin tunnetaan sarjasta *[[Weeds]]*, jossa hän esitti Dean Hodesia. Myös elokuvissa hänellä on ollut yleensä pieniä rooleja, kuten elokuvissa *[[Apollo 13 (elokuva)|Apollo 13]]*, *[[Armageddon (elokuva)|Armageddon]]*, *[[Huhupuhetta]]* ja *[[Transformers (elokuva)|Transformers]]*.

Näyttelyn lisäksi Milder on tehnyt muutamia äänirooleja videopeleihin kuten *[[SWAT 4]]* ja *[[Men of Valor]]* sekä animaatioihin *[[Legion of Super Heroes]]* ja *[[Batman – pelottomat]]*.

## Lähteet
Biergarten

**Biergarten** () on erityisesti Saksassa tyypillinen kesäisin avoinna oleva puiston keskelle rakennettu ulkoilmaravintola. Klassisessa baijerilaisessa biergartenissa erikoisena piirteenä voidaan pitää asiakkaiden oikeutta tuoda mukanaan nautittavaksi omia ruokaeväitään. 

Nymphenburgin linnan lähellä Münchenissä sijaitsee Hirschgartenin suuri olutpuutarha, jonka yhteydessä toimii myös ruokaravintola.

## Lähteet
Romantic Classics

**Romantic Classics** on Julio Iglesiasin albumi, joka julkaistiin 6. kesäkuuta 2006. Se sisältää hänen tulkintojaan tunnetuista rakkauslauluista. Columbia Recordsin julkaisema albumi päätti Iglesiaksen yli kymmenen vuotta kestäneen tauon englanninkielisten albumien levyttämisessä.

## Kappaleet
# Everybody’s Talking
# How Can You Mend a Broken Heart?
# Careless Whisper
# Always on My Mind
# Waiting for a Girl Like You
# Drive
# I Want to Know What Love Is
# Right Here Waiting
# This Guy’s in Love With You
# The Most Beautiful Girl
# It’s Impossible

## Arvostelut
* AllMusic: 

## Lähteet
Estelle Parsons

**Estelle Margaret Parsons** (s. 20. marraskuuta 1927) on yhdysvaltalainen näyttelijä.

Parsons syntyi Lynnissä, Massachusettsissa, Eben Parsonsin ja ruotsalaisen Elinor Ingebore Matssonin tyttäreksi. Hän opiskeli Oak Grove School for Girlsissä Mainessa ja valmistui Connecticut Collegesta vuonna 1949. Sen jälkeen hän luki lakia ja toimi laulajana ennen näyttelijänuransa alkamista 1950-luvulla. 

Parsons tunnetaan sekä televisiosta, teatterista että elokuvamaailmasta. Hän on ollut useasti Tony-ehdokkaana ja sai vuonna 1967 Parhaan naissivuosan Oscar-palkinnon roolistaan elokuvassa *[[Bonnie ja Clyde (elokuva)|Bonnie ja Clyde]]*. Muiden tunnettujen elokuvien joukkoon lukeutuvat *Rachel, Rachel – haluan rakastaa* (1968) ja *Musta maanantai* (1993). 

Parsons oli lisäksi Bafta-ehdokkaana, ja hänellä oli sivurooli Beverlynä komediasarjassa *[[Roseanne]]*. Hän on ollut kahdesti naimisissa. Ensimmäinen avioliitto Richard Gehmanin kanssa solmittiin vuonna 1953, mutta päättyi eroon 1958. Avioliitosta syntyivät kaksostyttäret Abbie ja Martha. Hän on elänyt vuodesta 1983 toisessa avioliitossaan Peter Zimrothin kanssa, ja parilla on adoptiolapsi Abraham (s. 1983).

## Aiheesta muualla

*
Jean Vuarnet

**Jean Vuarnet** (18. tammikuuta 1933 Le Bardo, Ranskan Tunisia – 2. tammikuuta 2017 Sallanches) oli ranskalainen alppihiihdon olympiavoittaja.

Vuarnet sai pronssia Bad Gasteinin MM-kisojen syöksylaskussa 1958. Kaksi vuotta myöhemmin Squaw Valleyn olympialaisissa hän voitti kultaa samassa lajissa. Vuarnet syntyi Tunisiassa, ja hänestä tuli ensimmäinen Afrikassa syntynyt talviolympialaisten voittaja.

Vuarnet hiihti olympiavoittoon voitelemattomilla metallisuksilla. Häntä pidetään aerodynaamisen ”muna-asennon” keksijänä.

## Lähteet

* 

### Viitteet
Dimitrovgrad (Bulgaria)

**Dimitrovgrad** () on kaupunki Haskovon alueella Etelä-Bulgariassa. Sen asukasluku oli 42 941 vuoden 2023 lopussa.

Kaupunki on nimetty Georgi Dimitrovin mukaan. Sen rakensivat 1947 kommunistihallituksen järjestämät työprikaatit. Kaupungin perustamista juhlittiin 2. syyskuuta 1947, jolloin kolme alueella ollutta kylää yhdistettiin Dimitrovgradiksi. Rakennustyöt jatkuivat vielä seuraavina vuosina. Rakennustöiden tavoitteena oli nykyaikaisen teollisuuskeskuksen perustaminen.

Vuonna 1970 kaupungissa järjestettiin ensimmäisen kerran festivaalit runoilija Penio Penevin (1930–1959) kunniaksi ja perinne jatkuu edelleen. Peneville avattiin museo hänen kotitalossaan vuonna 1987.

## Lähteet

## Aiheesta muualla

* Kaupungin kotisivut
Jerry Dixon

**Jerry Lawrence Dixon** (s. 15. syyskuuta 1967 Pasadena, Kalifornia) on yksi yhdysvaltalaisen hair metal -yhtye Warrantin perustajajäsenistä. Hän perusti Warrantin yhdessä Erik Turnerin kanssa. Jerry alkoi soittaa 14 vuoden iässä ja on maininnut idoleikseen Geezer Butlerin ja Rudy Sarzon. Huhuista poiketen Jerry Dixon ei ole minkäänlaista sukua Alesha Dixonille.

## Warrant
Adam Shoren lähdettyä Warrantista muut jäsenet alkoivat etsiä uutta laulajaa. He kuulivat Jani Lanesta ja kutsuivat tämän kirjeitse treenikämpälleen. Janin saavuttua sinne etenkin Jerry Dixon vaikutti erittäin vakuuttuneelta siitä, että yhtyeeseen liittyisivät juuri Plain Janesta tuttu Jani Lane ja hänen ystävänsä Steven Sweet.
Stoke City FC

**Stoke City Football Club** on jalkapalloseura Stoke-on-Trentin kaupungista, Englannista. Se on oman näkemyksensä mukaan vuonna 1863 perustettuna Englannin liigan vanhin seura. Ensimmäiset tiedot toiminnasta ovat kuitenkin vasta vuodelta 1868 eikä asemaa siksi ole yleisesti tunnustettu. Stoke City pelaa kaudella 2022–2023 Mestaruussarjassa. Joukkue pelasi Valioliigassa kaudesta 2007–2008 kauteen 2017–2018, ja sitä edellisen kerran se oli pelannut pääsarjassa, tuolloisessa 1. divisioonassa, kaudella 1984–1985.

Stoke sijoittui kaudella 2008–2009 12:nneksi, mitä voidaan pitää nousijajoukkueelle hyvänä saavutuksena. Kaudella 2009–2010 se sijoittui 11:nneksi. Stoke teki kuitenkin vain 34 maalia, mikä oli vähiten koko liigassa yhdessä pudonneiden Portsmouthin ja Hullin kanssa. Tätä paikkaamaan tehtiin seurahistorian suurin kauppa Kenwyne Jonesista 8 miljoonalla punnalla. Kaudella 2010–2011 seura sijoittui 13:nneksi.

Stoke City pelasi kotiottelunsa Victoria Ground -stadionilla vuodesta 1878 aina vuoteen 1997, jolloin seura siirtyi nykyiselle Britannia Stadiumilleen. Seuran suurin saavutus on Liigacupin mestaruus keväällä 1972, jolloin se voitti loppuottelussa Wembleyllä Chelsean maalein 2–1. Vuonna 1963 Stoke oli hävinnyt saman kilpailun finaalissa Leicesterille. Keväällä 2011 Stoke selviytyi FA Cupin loppuotteluun, jonka hävisi Manchester Citylle 0–1. FA Cupin välierissä Stoke on pelannut vuosina 1899, 1971 ja 1972.

Stoke putosi Englannin 1. divisioonasta kauden 1889–1890 jälkeen, kun se keräsi sarjassa vain 10 pistettä. Se nousi myöhemmin takaisiin 1. divisioonaan, mutta putosi 2. divisioonaan uudelleen kauden 1906–1907 päätteeksi. Stoke keräsi tällä kaudella 26 pistettä ja jäi sarjan viimeiseksi. Toiseksi viimeisellä seuralla, Derby Countyllä oli 27 pistettä kauden päättyessä.

Stoke oli lähellä liigamestaruutta kaudella 1946–1947, mutta viimeisen ottelun 1–2-tappio Sheffield Unitedille vei mestaruuden Liverpoolille. Toiseksi korkeimman sarjatason, silloisen kakkosdivisioonan, Stoke on voittanut kausilla 1932–1933 ja 1962–1963. Vuosina 1992 ja 2000 seura voitti kahden alimman divisioonan seuroille tarkoitetun Football League Trophyn.

## Pelaajien siirtoennätykset
:*Tilanne 8. maaliskuuta 2016.*

### Kalleimmat ostot

### Kalleimmat myynnit

## Valmentajat

## Maineikkaita pelaajia

*  Sir Stanley Matthews
*  Sir Geoff Hurst
*  Gordon Banks (eniten maaotteluita seuran pelaajista, 73)
*  Peter Shilton 
*  Alan Hudson
*  Jimmy Greenhoff
*  Adrian Heath
*  John Ritchie (eniten maaleja seuran pelaajista, yhteensä 171 liigassa ja cupissa)
*  Freddie Steele
*  Eric Skeels (eniten pelejä seuran pelaajista, 575)
*  Neil Franklin
*  Mike Pejic
*  Leigh Richmond Roose
*  Frank Soo (ensimmäinen ei-valkoinen pelaaja Englannin maajoukkueessa)
*  George Eastham
*  Frank Bowyer
*  Denis Smith
*   Garth Crooks
*  Mark Stein
*  Mike Sheron
*  Dave Watson
*  Peter Hoekstra
*  Ed de Goey
*  Peter Crouch

## Lähteet

## Aiheesta muualla
* Stoke Cityn virallinen sivusto
John Frederick Miller

**John Frederick Miller** (1759–1796) oli englantilainen maalari.
Hänen isänsä oli saksalainen taiteilija Johan Sebastian Müller (1715 – noin 1790). Miller oli yksi taiteilijoista, jotka maalasivat tauluiksi Sydney Parkinsonin tekemät piirrokset hänen matkaltaan James Cookin Tyynenmeren retkellä. Miller kuvitti etupäässä kasveja mutta myös eläimiä. 1772 hän matkusti tutkimusretkelle Islantiin Joseph Banksin (1743–1820) kanssa.

Miller julkaisi kuvateoksen *Cimelia Physica. Figures of rare and curious quadrupeds, birds, &c. together with several of the most elegant plants (1796)*. Tekstin laati George Kearsley Shaw (1751–1813). 1776 ja 1782 hän julkaisi Lontoossa teoksen *Various subjects of Natural History, wherein are delineated birds, animals and many curious plants*.

Linnuista Miller nimesi ainakin sihteerin (*Sagittarius serpentarius*) ja kuningaspingviinin.

## Lähteet
* Australian National Botanic Gardens
Orija

**Orija** (ଓଡ଼ିଆ, *oṛiā*), tai **oriya**, on indoeurooppalainen kieli, jota puhutaan etenkin Odishan osavaltiossa Intiassa. Se kuuluu itäisiin indoarjalaisiin kieliin ja se on Odishan osavaltion virallinen kieli. Sitä puhutaan myös mm. Chhattisgarhin ja Jharkhandin osavaltioissa. Kieltä kirjoitetaan orijalaisella kirjaimistolla. 

Orijan kielellä on useita murteita, mutta ne niputetaan neljään pääryhmään: standardiorija, läntinen, eteläinen ja pohjoinen. Kolme viimeksi mainittua ottavat tyypillisesti vaikutteita lähialueiden muista isoista kielistä. Lännessä se on hindi, etelässä telugu ja pohjoisessa bengali.

## Nimi ja status
Vuonna 2011 Rajya Sabha hyväksyi lakimuutoksen, joka muutti sekä osavaltion ja kielen viralliset englanninkieliset nimet: osavaltio on nykyisin *Odisha* ja kieli *Odia*. Suomessa kielestä tosin käytetään vielä nimitystä *orija*.

Vuodesta 2014 alkaen orija on luokiteltu Intian klassisten kielten joukkoon, minkä johdosta Odishan pääministeri Naveen Patnaik pyysi julkisia kouluja pitämään juhlia ja teemapäiviä, joilla lisätään tietoisuutta orijan kielestä.    

## Fonologia

Orijassa on kuusi vokaalia. Vokaalia [o] lukuun ottamatta kaikki vokaalit voivat esiintyä myös nasaalivokaaleina, joilla tehdään orijassa merkityseroja. 

Konsonantteja orijassa on 29 ja 2 puolivokaalia.

## Kielioppi

Monien muiden itäisten indo-arjalaisten kielten tavoin orijassa ei ole kieliopillista sukua, mutta erilaisilla päätteillä voidaan kuvata eri sukupuolia yksinomaan ihmisiin viittaavissa sanoissa kuten esim. lääkäri: /ɖaktɔr/ (m) ja /ɖaktɔraɳi/ (f), työläinen: /mulia/ (m) ja /muliaɳi/ (f) tai kaunis/komea ihminen: /sundɔrɔ/ (m) ja /sundɔri/ (f).   

Lukuja on kaksi, yksikkö ja monikko, joiden päätteet ovat pääsääntöisesti eri inhimillisille (/-māne/) ja epäinhimillisille (/-guɖikɔ/ tai /-guɖakɔ/) substantiiveille. Epäinhimillisten substantiivien päätteitä voidaan käyttää myös inhimillisten substantiivien kanssa, jos tarkoitus on luoda alentava mielikuva tai ilmaista sääliä. 

Orijan persoonapronominien kirjo on suomeen verrattuna rikas. II persoonan pronominien kohdalla tehdään ero kolmen eri muodollisuuden tason kesken, kun taas III persoonan kohdalla tehdään ero inhimillisyyden (inhimillinen vs. epäinhimillinen) ja läheisyyden (läheinen vs. kaukainen) kesken. Sukupuolten välisiä eroja pronomineilla ei ole.  

Lukusanat 1–10 orijaksi ovat:  

## Lähteet

## Aiheesta muualla
Quelque chose de France

__NOTOC__
**Quelque chose de France** on Julio Iglesiaksen ranskankielinen albumi, joka julkaistiin 21. toukokuuta 2007.

## Kappaleet
# Donner
# De vous à moi
# Quelque chose de France
# Partir quand mème
# Des femmes sur le toit du monde
# Je me sens bien chez vous
# Bandonén
# Ombre de toi
# Existence se danse
# Mal acostumbrado
# Te invito

## Lähteet
André Sehmisch

**André Sehmisch** (s. 27. syyskuuta 1964) on entinen Itä-Saksaa edustanut ampumahiihtäjä.

Sehmisch saavutti ampumahiihdossa yhteensä 9 MM-mitalia. Ainoat MM-kisojen kultamitalinsa hän sai viesteistä. Olympiakisoissa hän sijoittui pisteille Calgaryn 1988 kisoissa.

Ampumahiihdon maailmancupin kokonaiskilpailun Sehmisch voitti kaudella 1985/1986.

## Saavutukset
### Olympialaisissa

* 1988 Calgary
** Viides 10 kilometrillä
** Viides 4&nbsp;x&nbsp;7,5 kilometrin viestissä
** Seitsemäs 20 kilometrillä

### MM-kisoissa

* 1985
** Hopeaa 4&nbsp;x&nbsp;7,5 kilometrin viestissä
* 1986
** Hopeaa 20 kilometrillä
** Hopeaa 4&nbsp;x&nbsp;7,5 kilometrin viestissä
** Pronssia 10 kilometrillä
* 1987
** Kultaa 4&nbsp;x&nbsp;7,5 kilometrin viestissä
** Pronssia 10 kilometrillä
* 1989
** Kultaa 4&nbsp;x&nbsp;7,5 kilometrin viestissä
** Pronssia joukkuekilpailussa
* 1990
** Pronssia 4&nbsp;x&nbsp;7,5 kilometrin viestissä

### Maailmancupissa

* Kokonaiskilpailun voitto 1985/1986
Al-Hajj

**Al-Hajj** (, ) on Koraanin 22. suura. Se sisältää 78 jaetta. 

## Sisältö
Suuran alku kuuluu Ahsen-Bören suomennoksen mukaan seuraavasti:

# Oi ihmiset! Kunnioittakaa peläten Herraanne. Totisesti, (tuomion) hetken järkytys on hirmuinen tapahtuma.
# Sinä päivänä, jolloin sen tulette näkemään, jokainen imettävä vaimo hämääntyy unohtaen imettämänsä lapsen ja jokainen raskaana oleva nainen synnyttää sikiönsä kesken. Olet näkevä ihmiset ikään kuin päihtyneinä, mutta he eivät ole humalassa, vaan Jumalan rangaistus tulee ankarana.
# Ihmisten joukossa on sellaisia, jotka kiistelevät Jumalasta, vaikka ovat tietoa vailla ja seuraavat jokaista karkoitettua pahaahenkeä;
# jollaisesta on kirjoitettu, että ken liittyy häneen, sen hän vie harhaan ja johtaa kohti palavan tulen tuskaa.
Jakeet 1–4 varoittavat tuomiopäivästä, mikä on tavallinen aihe Koraanissa. Jakeet 6–7 puhuvat ylösnousemuksesta. Jakeet 8–22 sisältävät polemiikkia uskottomia vastaan. Jakeet 23–24 kertovat, että uskovat viedään Paratiisiin. Jakeet 25–38 antavat ohjeita pyhiinvaelluksesta. Jakeet puhuvat "suojellusta temppelistä", mutta eivät kerro, missä se sijaitsee. Jakeet 39–41 käsittelevät taistelemista pyhinä kuukausina. Ohjeen mukaan puolustussota on sallittu myös Pyhinä kuukausina. 

Jakeet 42–78 sisältävät Koraanille tyypillistä ja usein toistuvaa tekstiä. Niitä ovat Jumalan antamat selkeät merkit, uskottomien rankaiseminen, uskovien palkitseminen, varoittajan neuvot ja polemiikki uskottomia vastaan. 

Jakeessa 78 sanotaan: *Hän on nimennyt teidät muslimeiksi.*() Sana esiintyy ainoan kerran Koraanissa tässä kohtaa ja käännetään joskus myös "häneksi, joka alistuu".  Kyseessä on johdos sanajuuresta S-L-M, jonka yksi johdannainen on Jumalalle alistumista tarkoittava "islam". "Muslimi" vuorostaan tarkoittaa ”hän, joka alistuu (Jumalalle)”.

## Katso myös

* Luettelo Koraanin suurista

## Lähteet

* Hämeen-Anttila, Jaakko: Koraanin selitysteos. Helsinki: Basam Books, 2008. .
* 
* 

### Viitteet
Heaven

**Heaven** (televisioesityksissä suom. *Taivas*) on Tom Tykwerin ohjaama elokuva vuodelta 2001. Sen pääosissa näyttelevät Cate Blanchett ja Giovanni Ribisi. Elokuvan käsikirjoitusta tehnyt elokuvaohjaaja Krzysztof Kieślowski aikoi elokuvasta trilogian aloitusosaa mutta kuoli ennen sen toteutumista. Kaksi muuta osaa olisivat olleet *Helvetti* ja *Kiirastuli*. Helvetti-osa on toteutettu ranskaksi nimellä *[[L'Enfer]]*.

## Rooleissa

## Aiheesta muualla
* Virallinen kotisivu 
*Tykwer's Heaven , analysed in philosophical terms at the Galilean Library
George Chakiris

**George Chakiris** (s. 16. syyskuuta 1934) on yhdysvaltalainen tanssija ja näyttelijä. Hän syntyi Ohion Norwoodissa kreikkalaisille vanhemmille. 

Chakiris teki elokuvadebyyttinsä vuonna 1947; useimmat roolit olivat sivuosia (monesti tanssijana / kuorolaulajana) musikaalielokuvissa. Bernardon rooli elokuvassa *West Side Story* toi hänelle vuonna 1961 Parhaan miessivuosan Oscar-palkinnon.

Chakiriksen muiden roolien joukkoon lukeutuu Étiennen osa *[[Rochefortin tytöt|Rochefortin tytöissä]]* (1967). Hän loi myös lyhyemmän uran poplaulajana ja sijoittui mm. lokakuussa 1962 Billboard-listan 110. sijalle pienoisella hitillään "Maria". Hän on esiintynyt paitsi musikaalielokuvissa, myös näytelmissä ja televisiossa. 

Chakiris on nykyisin pääosin vetäytynyt näyttelijänuraltaan, mutta tekee yhä harrastuksekseen ja ammatikseen hopeasepän töitä.
Francis Lai

**Francis Albert Lai** (26. huhtikuuta 1932 Nizza – 7. marraskuuta 2018 Nizza) oli ranskalainen elokuvamusiikin säveltäjä. 

Lai lähti nuorena aikuisena Pariisiin ja tapasi vuonna 1965 ohjaaja Claude Lelouchin, jonka elokuvaan *[[Mies ja nainen (elokuva)|Mies ja nainen]]* (1966) hän sai säveltääkseen musiikin. Tästä alkoi hänen menestyksekäs uransa, jonka aikana hän voitti mm. Oscarin ja Golden Globen 1970 sekä César-palkinnon vuonna 1988.

Lain tunnetuimpiin teoksiin kuuluu musiikki elokuvaan *[[Rakkaustarina]]* (*Love Story*, 1970).

*Mies ja nainen* -elokuvan musiikkia on käytetty monessa muussa yhteydessä. Kiihkeärytminen instrumentaaliteema ”Aujourd’hui c’est toi” oli *[[Ajankohtainen kakkonen|Ajankohtaisen kakkosen]]* ja on yhä BBC:n *[[Panorama (brittiläinen televisio-ohjelma)|Panorama]]*-sarjan tunnussävel. Elokuvan rakkauskohtauksen teemaa ”Un homme et une femme” käytettiin 1970-luvulta vuoteen 2018 saakka erilaisina sovituksina Silja Linen mainoksissa.

## Lähteet

## Aiheesta muualla
* Francis Lain muistokirjoitus Helsingin Sanomissa
Lahjakas herra Ripley

**Lahjakas herra Ripley** () on Patricia Highsmithin romaaniin *[[Lahjakas herra Ripley (romaani)|Lahjakas herra Ripley]]* perustuva elokuva vuodelta 1999. Sen ohjasi Anthony Minghella ja pääosissa ovat Matt Damon päähenkilö Tom Ripleynä sekä Gwyneth Paltrow, Jude Law, Cate Blanchett, Philip Seymour Hoffman, Jack Davenport ja James Rebhorn.

René Clémentin ''Kuuma aurinko'' (1959) on Highsmithin samaisen romaanin aiempi elokuvasovitus.

## Näyttelijät
Vindhya

**Vindhya** () on Intian keskiosissa sijaitseva vuoristo, joka jakaa Intian kahteen osaan. Vuoriston pohjoispuolelle jäävät Induksen sekä Gangesin tasangot ja eteläpuolelle Deccanin ylänkö. Noin 970 kilometriä pitkä vuoristo nousee Gujaratin osavaltiosta ja ulottuu Uttar Pradeshin osavaltioon Gangesin rantakaupunkiin Mirzapuriin. Pääosa vuoristosta sijaitsee Madhya Pradeshin osavaltiossa.

Vuoriston pohjoisrinteiltä saavat alkunsa monet Gangesin sivujoet, kun taas etelärinteet ovat Narmada-joen piirissä. Pohjoispuolella maasto on huomattavasti kuivempaa kuin etelässä, sillä alue ei saa erityisesti sateita, sillä se jää Vindhya- ja Aravallivuoriston väliin. Vindhyan ylätasangolla ennen Induksen-Gangesin tasankoja sijaitsevat muun muassa miljoonakaupungit Bhopal ja Indore.

Vindhyan nähtävyyksiin kuuluu UNESCOn maailmanperintöluettelon Bhimbetkan kalliosuojat, joissa on runsaasti kalliomaalauksia pienellä alueella.

## Lähteet
* IndiaNetZone: Vindhya Range 
* Geographica Indica: Vindhya Mountains
Superman: Brainiac Attacks

**Superman: Brainiac Attacks** on vuonna 2006 suoraan DVD:lle julkaistu animaatioelokuva. Elokuvassa keskityttiin Teräsmiehen taistelua Lex Luthoria ja Brainiacia vastaan, sekä Teräsmiehen suhdetta Lois Laneen. Elokuvan ohjasi Curt Geda ja pääosassa esiintyivät Tim Daly, Powers Boothe, Dana Delany ja Lance Henriksen.

Brainiac Attacks elokuva oli piirrostyyliltään samanlainen, kuin Teräsmiehen animaatiosarja, mutta tarina ei kuitenkaan liittynyt 1990-luvun sarjaan ja elokuva oli muutoinkin enemmän koomisempi, kuin sarja. Elokuvan ääninäyttelijät pysyivät suurilta osin samana kuten animaatiosarjassa. Ainoastaan Luthorin, Brainiacin ja Gravesin ääninäyttelijät olivat vaihtuneet.

## Juoni
Lex Luthor on saanut tarpeekseen Teräsmiehen suosion kasvusta, joka vaikuttaa hänen osakkeisiinsa. Brainiacin hyökätessä maahan Luthor käyttää tilaisuutensa hyväksi ja liittoutuu tämän kanssa tuhotakseen Teräsmiehen. Luthor auttaa Brainiacia uudistamalla hänet vieläkin vaarallisemmaksi aseeksi, mutta Brainiac pettääkin Luthorin ja aikoo valloittaa maapallon. Samalla Teräsmiehen täytyy pelastaa kaupunki sekä Lois Lane, joka on sairastunut salaperäiseen tautiin.

## Ääninäyttelijät
Posek

**Posek** (, mon. poskim, ) on juutalaista lakia (halakha) tulkitseva rabbi. Posek voi olla tuomarina (dayan) juutalaisessa oikeusistuimessa (beth din). Posekin lausunto on *psak din* tai *psak halakha*. Posekin täytyy tuntea sekä Toora että Talmud. Lausunnot kirjataan ylös ennakkotapauksina.

## Katso myös
*mufti
*fatwa
Sara López

**Sara López** (s. 2. toukokuuta 1992 Madrid, Espanja) on espanjalainen näyttelijä. Hänet tunnetaan roolistaan *[[Serranon perhe]]* -televisiosarjan Yolindana. Hän on sarjassa Tetén (Natalia Sanchez) paras kaveri.

## Filmografia
### Lyhytelokuvat
* *Feliz navidad* (1998)
* *Qué dura es la vida* (1999), Chica
* *D.D. Generation* (2000)

### Televisio
* *[[Serranon perhe]]* (2003–2008), Yolanda ”Yoli” Bellido

## Aiheesta muualla
*
Viisi pitkää yötä

**Viisi pitkää yötä** on vuonna 2003 julkaistu Matti Eskon albumi. Bonuskappaleiksi oli kerätty Matti Eskon tunnetuimmat hitit "Rekkamies", "Huomenta Suomi", "Reissumies", "Kotiin ette voi viedä" ja "Ei itkut enää auta". Levyn "Pirjo"-kappale on omistettu Matti Eskon vaimolle.

## Kappaleet
#
#
#
#
#
#
#
#
#
#
#
#
#
#
#
#

## Lähteet
Espoon kartano

**Espoon kartano** () on Espoonkartanon kaupunginosassa Espoossa sijaitseva kartano, jonka mukaan kaupunginosa on saanut nimensä. Se on historiallisesti merkittävin Espoon lukuisista kartanoista. Espoon kartanon laajaan maisemakokonaisuuteen kuuluu useita kulttuurihistoriallisesti huomattavia rakennuksia.

## Historiaa
Kuningas Kustaa Vaasa sai ajatuksen kartanon perustamisesta valtakunnan itärajalla pitkään vallinneesta kiristyneestä tilanteesta, joka johti vuonna 1555 avoimeen selkkaukseen. Asian hoitajaksi kuningas määräsi samana vuonna Helsingin lääninvoudiksi nimitetyn Anders Korpin. Kuninkaankartano perustettiin Espåbyn ja Mankbyn kylien maille, ja talonpojat saivat korvaavat pellot muualta. Sopimus rahvaan kanssa solmittiin Espoon pitäjän kesäkäräjillä 27. elokuuta 1556.

Peder Mandel oli kartanon ensimmäinen vouti, ja hän työskenteli vuosina 1557–1558. Vuodet 1559–1563 voutina toimi Truls Perinpoika. Läänimuutosten vuoksi, kun Espoo oli liitetty Raaseporin läänistä Porvoon lääniin 1564, kartanossa ei ollut omaa voutia. Vuonna 1572 tehdyn uuden läänimuutoksen jälkeen kartanosta tehtiin voutikunta. Tällöin voudiksi tuli Rasmus Jönsinpoika vuosiksi 1572–1575. Tämän jälkeen Espoon kartano oli Raaseporin lääninvoutien alaisena aina vuosisadan loppuun.

Kartano on kuulunut Ramsayn suvulle vuodesta 1756 lähtien. Kartanosta lähteneet Ramsayn veljekset mainitaan Runebergin *[[Vänrikki Stoolin tarinat|Vänrikki Stoolin tarinoissa]]*. Ennen Ramsayita kartanon omistivat muun muassa Jacob de la Gardie ja Gustav Horn. August Ramsay osti kartanon takaisin suvulle vuonna 1914.

Kartanon entinen navetta on muutettu talliksi, ja sen tiloissa toimi vuosina 1987–2016 Espoon Ratsastustalli.

Espoon kartanon useista torpista mainittakoon Erkulla, Norkulla ja Tunfall. Kartanon maisemakokonaisuuteen luetaan varsinaisen kartanon rakennusten ja torppien ohella muun muassa Holkenin karelianistinen huvila ja Sperringsin lanterniinikattoinen ulkokartano. Kartanon mukaan on saanut nimensä myös ruotsinkielinen koulurakennus *[[Kungsgårdsskolan]]*.

## Lähteet
*

### Viitteet

## Aiheesta muualla
* Espoon kartano
*